ועדת הכספים, כנסת 16, פרוטוקול מספר 326, 2006-02-20 11:15

יעקב ליצמן: אני מתכבד לפתוח את ישיבת ועדת הכספים בנושא תקנות המים (היטלי הפקה) (תיקון), התשס"ו-2006.

רוחמה סיני: מדובר בסעיף 116 לחוק המים התשי"ט-1959 לפיו רשאי שר התשתיות להטיל על מפיקי מים היטל הפקה על עצם הפקת המים כאשר ההיטל הזה מוטל לפי פרמטרים מסוימים והוא אמור לשקף המחסור במים.

רוחמה סיני: אדמות הכבול מהוות גורם זיהומי חמור לכינרת, כי הן נסחפות לכינרת, ויש אינטרס שיהיו מושקים ומלאים במים לאורך כל ימות השנה כדי שלא ייסחפו לכינרת.

רוחמה סיני: לכן נציבות המים יזמה והשר קיבל בברכה, להטיל היטל הפקה מופחת על חקלאים שמפיקים מים לצורך השקיה של אדמות אלה, גם בזמן שלא מגדלים את הגידולים, כדי שהאדמות תהיינה יציבות ולא תיסחפנה לכינרת.

רוחמה סיני: ההיטל מופחת, מדובר על 1.26, כאשר ההיטל הרגיל הוא כ-26 אגורות.

רוחמה סיני: התקנות האלה נעשו בהסכם מלא עם החקלאים, מתואמות עם משרד האוצר.

רוחמה סיני: זה יתחיל עם הפרסום.

יעקב ליצמן: לא מופיע כלום על התחילה.

רוחמה סיני: זה אוטומטי.

סמדר אלחנני: יש לי הערה כללית, אנחנו גדלנו על האתוס של ייבוש החולה אבל היום אנחנו משלמים את המחיר.

סמדר אלחנני: אלה שמביאים את התקנות, ההורים שלהם עוד לא נולדו כשייבשו את החולה, ואת המחיר משלמים היום.

סמדר אלחנני: היטל הפקה מדורג משקל עד 26 אגורות.

סמדר אלחנני: ההיטל הנמוך – מים מליאים שמפיקים לבד, ההיטל הרגיל שמפיקים אותו לחקלאות הוא 26 אגורות, זאת אומרת שהפער הוא כ-25 אגורות בערך.

סמדר אלחנני: מן הראוי, כמו שמלמדים אנשי אגף התקציבים, שההוצאה הזאת תתוקצב כסובסידיה או כעלות של הדבר הזה, ותוסף למערכת המים.

יעקב ליצמן: זה משהו זמני לחודשיים, רוני בר-און הוא שר זמני.

יעקב ליצמן: תביאי את זה לשר החדש.

יעקב ליצמן: מי בעד תקנות המים (היטלי הפקה) (תיקון), ומי נגד?

יעקב ליצמן: זה משהו זמני לחודשיים, רוני בר-און הוא שר זמני.

יעקב ליצמן: תביאי את זה לשר החדש.

יעקב ליצמן: מי בעד תקנות המים (היטלי הפקה) (תיקון), ומי נגד?

יעקב ליצמן: בעד - כולם נגד - אין

יעקב ליצמן: תקנות המים (היטלי הפקה) (תיקון), אושרו.